CELEX: 52010PC0540
Language: et
Date: 2010-10-04
Title: Ettepanek NÕUKOGU RAKENDUSOTSUS, millega muudetakse nõukogu otsust 2007/441/EÜ, millega lubatakse Itaalia Vabariigil kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168

|

52010PC0540

Ettepanek NÕUKOGU RAKENDUSOTSUS, millega muudetakse nõukogu otsust 2007/441/EÜ, millega lubatakse Itaalia Vabariigil kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168  /* COM/2010/0540 final - NLE 2010/0269 */  

	[pic] | EUROOPA KOMISJON |Brüssel 4.10.2010KOM(2010) 540 lõplik2010/0269 (NLE)EttepanekNÕUKOGU RAKENDUSOTSUS,millega muudetakse nõukogu otsust 2007/441/EÜ, millega lubatakse Itaalia Vabariigil kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168SELETUSKIRIETTEPANEKU TAUST |Ettepaneku põhjused ja eesmärgid Vastavalt 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (edaspidi „käibemaksudirektiiv”) artikli 395 lõikele 1 võib nõukogu komisjoni ettepaneku põhjal ühehäälselt lubada liikmesriigil kohaldada erimeetmeid, millega tehakse erand kõnealuse direktiivi sätetest selleks, et lihtsustada käibemaksu kogumise menetlust või ära hoida teatavat maksudest kõrvalehoidumist või maksustamise vältimist. Komisjoni peadirektoraati 18. veebruaril 2010 saabunud kirjas taotles Itaalia Vabariik luba jätkata erandi kohaldamist seoses teatavatelt veovahendiliikidelt võetava käibemaksu mahaarvamise õigusega. Vastavalt direktiivi 2006/112/EÜ artikli 395 lõikele 2 teavitas komisjon 13. juuli 2010. aasta kirjaga teisi liikmesriike Itaalia Vabariigi taotlusest. Komisjon teatas 15. juuli 2010. aasta kirjaga Itaalia Vabariigile, et tal on taotluse hindamiseks kogu vajalik teave. |Üldine taust Käibemaksudirektiivi artiklis 168 on sätestatud, et maksukohustuslasel on õigus arvata maha selliste ostude puhul tasutud käibemaks, mida tehakse maksustatavate tehingute tarbeks. Peale selle on käibemaksudirektiivi artikli 26 lõike 1 punktis a sätestatud, et ettevõtte vara hulka kuuluvate kaupade kasutamist isiklikuks tarbeks käsitatakse tasu eest teenuste osutamisena, kui nendelt kaupadelt oli käibemaks täielikult või osaliselt mahaarvatav. Sellega tagatakse lõpptarbimise maksustamine juhul, kui asjaomane sisendkäibemaks algselt maha arvati. Mootorsõidukite puhul on maksekohustuslastel mõnikord raske ja koormav määratleda ja registreerida, kas kaupu kasutati ettevõtluse eesmärgil või isiklikuks tarbeks, samuti on maksuhalduril raske ja koormav kontrollida, milleks kaupu tegelikult kasutati. Segakasutuses olevate sõidukite suure arvu tõttu võib maksudest kõrvalehoidumine omandada märkimisväärse ulatuse. Itaalia Vabariik taotles käibemaksu kogumise lihtsustamiseks ja maksudest kõrvalehoidumise vastu võitlemiseks nõukogult luba kohaldada üksikerandit, mis võimaldas piirata 40 % määraga mootorsõidukite (mida tavaliselt kasutatakse inimeste või kaupade vedamiseks teedel, ja mille suurim lubatud mass ei ületa 3 500 kilogrammi, ning milles on lisaks juhi istekohale kuni kaheksa istekohta; kõnealuste mootorsõidukite hulka ei kuulu põllumajandus- või metsatraktorid) kuludega seotud käibemaksu mahaarvamise õigust,[1] ning selle loa ta ka sai. Siiski tuleks märkida, et käibemaksu mahaarvamise piirangut ei kohaldatud selliste sõidukiliikide suhtes nagu kaubavarude hulka kuuluvad sõidukid, autokoolides õppesõiduks kasutatavad sõidukid, rentimiseks või liisimiseks kasutatavad sõidukid ning müügiesindajate poolt kasutatavad sõidukid. Samal ajal vabanesid ettevõtted sõidukite isiklikuks tarbeks kasutamist kajastavast arvepidamisest. Itaalia Vabariik esitas kooskõlas eespool nimetatud otsuse artikliga 6 komisjonile aruande, mis hõlmab kõnealuse otsuse kohaldamise kaht esimest aastat, sealhulgas kohaldatava piirangu protsendimäära ülevaatamist. Itaalia Vabariigi poolt kõnealuses aruandes esitatud teabest selgub, et arvestades eelkõige Itaalia Vabariigis tegutsevate väikeettevõtjate väga suurt arvu, vastab eespool nimetatud 40 % piirang endiselt tegelikule olukorrale ja on seega asjakohane. Siiski peaks mis tahes pikendamine olema ajaliselt piiratud, mis võimaldab hinnata, kas tingimused, millel erand põhineb, ikka veel kehtivad. Seepärast tehakse ettepanek pikendada erandi kehtivusaega 2013. aasta lõpuni ja paluda Itaalia Vabariigil esitada uus aruanne, kui erandit kavatsetakse pärast uue tähtaja lõppu veelgi pikendada. Otsus kaotab igal juhul kehtivuse, kui ELi eeskirjad, mis käsitlevad mahaarvamisõiguse piiramist kõnealuses valdkonnas, jõustuvad enne eespool nimetatud lõpptähtaega. |Ettepaneku valdkonnas kehtivad õigusnormid Käibemaksudirektiivi artikliga 176 on ette nähtud, et nõukogu määrab kindlaks kulud, millelt käibemaksu maha ei arvata. Kuni kõnealuste kulude kindlaksmääramiseni on liimesriikidel lubatud säilitada 1. jaanuaril 1979 kehtinud erandid. Seepärast kehtivad mitmed sätted, millega piiratakse õigust arvata maha mootorsõidukitega seotud käibemaksu. Peale selle on samasuguste piirangute kohaldamise õigus antud käibemaksudirektiivi artikli 395 kohaselt ka teistele liikmesriikidele Komisjon tegi 2004. aastal ettepaneku[2], mis sisaldab eeskirju kulude kohta, millelt makstud käibemaksu mahaarvamise õigust võib piirata, kuid nõukogu ei ole selle ettepaneku suhtes veel kokkuleppele jõudnud. |Kooskõla Euroopa Liidu muude tegevuspõhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |Ei ole asjakohane. |Eksperdiarvamuste kogumine ja kasutamine |Välisekspertide arvamusi ei olnud vaja kasutada. |Mõju hindamine Taotluse eesmärk on vältida käibemaksu maksmisest kõrvalehoidumist ja lihtsustada maksu kogumise menetlust, mistõttu on selle võimalik mõju positiivne. Erandi kitsa reguleerimisala ning piiratud kohaldamisaja tõttu on mõju igal juhul piiratud. |ETTEPANEKU ÕIGUSLIK KÜLG |Kavandatud meetmete kokkuvõte Lubada Itaalia Vabariigil jätkuvalt kohaldada meedet, millega tehakse erand käibemaksudirektiivi artiklist 168 ja 40 % määraga piiratakse maksukohustuslase õigust arvata maha käibemaks mootorsõidukitega seotud kuludelt, kui sõidukit ei kasutata ainult ettevõtluse eesmärgil. Käibemaksu mahaarvamise õiguse piiramise puhul vabaneb maksukohustuslane kohustusest arvestada käibemaksu sõidukite isiklikuks tarbeks kasutamise korral. Igale võimalikule meetme pikendamise taotlusele tuleks lisada erandi kohaldamist käsitlev aruanne. |Õiguslik alus 28. novembri 2006. aasta käibemaksudirektiivi 2006/112/EÜ (mis käsitleb ühist käibemaksusüsteemi) artikkel 395. |Subsidiaarsuse põhimõte Ettepanek kuulub ELi institutsioonide ainupädevusse. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |Otsus käsitleb liikmesriigile tema enda taotlusel antud luba ja sellega ei määrata mingeid kohustusi. |Erimeede on erandi piiratud reguleerimisala arvestades kooskõlas taotletava eesmärgiga. |Vahendi valik |Kavandatud vahend: otsus. |Muud meetmed ei oleks asjakohased järgmistel põhjustel. Käibemaksudirektiivi artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Nõukogu rakendusotsus on sobivaim vahend, sest selle saab adresseerida üksikutele liikmesriikidele. |MÕJU EELARVELE |Ettepanek ei mõjuta ELi eelarvet. |LISATEAVE |Ülevaatamis-/läbivaatamis-/aegumisklausel |Ettepanek sisaldab ülevaatamisklauslit ja aegumisklauslit. |2010/0269 (NLE)EttepanekNÕUKOGU RAKENDUSOTSUS,millega muudetakse nõukogu otsust 2007/441/EÜ, millega lubatakse Itaalia Vabariigil kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168EUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,[3] eriti selle artikli 395 lõiget 1,võttes arvesse Euroopa Komisjoni ettepanekutning arvestades järgmist:1.  Kirjas, mis saabus komisjoni peasekretariaati 18. veebruaril 2010, taotles Itaalia luba pikendada meedet, millega tehakse erand direktiivi 2006/112/EÜ artikli 26 lõike 1 punktist a ja artiklist 168, et jätkata mahaarvamisõiguse piiramist selliste mootorsõidukitega seotud kulude suhtes, mida ei kasutata ainult ettevõtluse eesmärgil.2.  Komisjon teatas Itaalia taotlusest teistele liikmesriikidele 13. juuli 2010. aasta kirjaga. Komisjon teatas 15. juuli 2010. aasta kirjas Itaaliale, et tal on taotluse hindamiseks kogu vajalik teave.3.  Nõukogu 18. juuni 2007. aasta otsusega 2007/441/EÜ, millega lubatakse Itaalia Vabariigil kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi)[4] artikli 26 lõike 1 punktist a ja artiklist 168, anti Itaaliale luba 40 % määraga piirata maksekohustuslaste õigust arvata maha käibemaks selliste mootorsõidukitega seotud kuludelt, mida ei kasutata ainult ettevõtluse eesmärgil. Peale selle on otsuses 2007/441/EÜ sätestatud, et nende sõidukite isiklikuks tarbeks kasutamist, mille suhtes kohaldatakse kõnealuse otsuse alusel mahaarvamise õiguse piirangut, ei käsitata teenuste osutamisena tasu eest. Lisaks sisaldab nõukogu otsus 2007/441/EÜ selle reguleerimisalasse kuuluvate sõidukite ja kulude määratlusi ning nende sõidukiliikide loetelu, millega seotud kulude suhtes mahaarvamise õiguse piirangut ei kohaldata.4.  Itaalia Vabariik esitas kooskõlas nõukogu otsuse 2007/441/EÜ artikliga 6 komisjonile aruande, mis hõlmab kõnealuse otsuse kohaldamise kaht esimest aastat, sealhulgas kohaldatava piirangu protsendimäära ülevaatamist. Itaalia esitatud teabe kohaselt kajastab mahaarvamise õiguse piirangu 40 % määr endiselt asjaomaste sõidukite ettevõtluse eesmärgil ja isiklikuks tarbeks kasutamisega seotud olukorda. Seepärast tuleks Itaaliale anda luba kohaldada kõnealust meedet veel ühe piiratud ajavahemiku jooksul kuni 31. detsembrini 2013.5.  Kui Itaalia soovib kõnealust tähtaega veelgi pikendada, tuleks komisjonile hiljemalt 1. aprilliks 2013 esitada uus aruanne koos tähtaja pikendamise taotlusega.6.  Komisjon võttis 29. oktoobril 2004 vastu ettepaneku nõukogu direktiivi kohta, millega muudetakse direktiivi 77/388/EMÜ, et lihtsustada käibemaksuga seotud kohustusi.[5] Käesolevas otsuses sätestatud erand peaks sellise muutmisdirektiivi jõustumisel kehtivuse kaotama, kui kõnealune direktiiv jõustub enne käesolevas otsuses sätestatud tähtaega.7.  Erandi kohaldamine ei mõjuta käibemaksust tulenevaid Euroopa Liidu omavahendeid.8.  Seepärast tuleks otsust 2007/441/EÜ vastavalt muuta,ON VASTU VÕTNUD KÄESOLEVA OTSUSE:Artikkel 1Otsust 2007/441/EÜ muudetakse järgmiselt.(1) Artikkel 6 asendatakse järgmisega:„Artikkel 6Käesolevas otsuses sätestatud meetmete pikendamisega seotud mis tahes taotlus tuleb komisjonile esitada hiljemalt 1. aprillil 2013.Kõnealuste meetmete pikendamisega seotud mis tahes taotlusele tuleb lisada aruanne, mis sisaldab nende mootorsõidukitega seotud kulude suhtes, mida ei kasutata ainult ettevõtluse eesmärgil, kohaldatava käibemaksu mahaarvamise õiguse piirangu protsendimäära läbivaatamist.”(2) Artikkel 7 asendatakse järgmisega:„Artikkel 7Käesoleva otsus kaotab kehtivuse selliste ELi eeskirjade jõustumisel, millega määratakse kindlaks, millistest maantee-mootorsõidukitega seotud kuludest ei või käibemaksu täies ulatuses maha arvata, ja hiljemalt 31. detsembril 2013.”Artikkel 2Käesolevat otsust kohaldatakse alates 1. jaanuarist 2011.Artikkel 3Käesolev otsus on adresseeritud Itaalia Vabariigile.Brüssel,Nõukogu nimeleesistuja [1] Nõukogu otsus 2007/441/EÜ, 18. juuni 2007, millega lubatakse Itaalia Vabariigil kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168 (ELT 165, 27.6.2007, lk 33).[2] KOM(2004) 728 (lõplik) (ELT C 24, 29.1.2005, lk 10).[3] ELT L 347, 11.12.2006, lk 1.[4] ELT L 165, 27.6.2007, lk 33.[5] KOM(2004) 728 (lõplik).